Իրինա Օտիևա

Իրինա Ադոլֆի Օտիևա (նոյեմբերի 22, 1958(1958-11-22), Թբիլիսի, Վրացական ԽՍՀ, ԽՍՀՄ), հայկական արմատներով ռուս և խորհրդային ջազային երգչուհի, Ռուսաստանի վաստակավոր արտիստ (1997 թվական), միջազգային փառատոների դափնեկիր, ռուսական ջազի կատարող։ Նրա ձայնի դիապազոնը երեք ու կես օկտավա է։


== Կենսագրություն ==
Ծնվել է Թբիլիսիում 1958 թվականի նոյեմբերի 22-ին հայկական ընտանիքում։ Օտիևը հայկական Օթյան կամ Օտիյան ազգանվան ռուսիֆիկացված ձևն է։ Սերել է հին հայկական Ամատունիների նախարարական ցեղից։ 
Իրինան ավարտելով երաժշտական դպրոցի դաշնամուրի բաժինը, մասնակցել է մրցույթների և ստուգատեսների,արժանացել է բազմաթիվ մրցանակների.

1976 թվական —  առաջին հաղթանակը — Ջազի փառատոնի դափնեկիր Մոսկվայում։
1976 թվական — ընդունվել է Գնեսինի անվան Պետական Երաժշտական ուսումնարանի էստրադային բաժինը, Իգոր Բրիլի ջազ-անսամբլի մեներգչուհին է, սովորում է Մոսկվայի ջազի ստուդիայի  ջազային վոկալ բաժնում։
1980 թվական — ավարտում է Գնեսինի անվան երաժշտական ուսումնարանը (Մ.Լ.Կորոբկովայի դասարանը)։ Օլեգ Լունդստրեմի ղեկավարած ջազային նվագախմբի մեներգչուհին է։
1982 թվական — Իրինան ստանում է սովետական երգի լավագույն կատարման առաջին մրցանակը համառուսական մրցույթում։ Նույն տարում Բեռլինի «Ստուդիայի 8 հիթերը» մրցույթի դափնեկիր է համարվում։
1983 թվական — Էստրադային արտիստների VII Համամիութենական մրցույթի առաջին մրցանակակիր և Մերձբալթյան երկրների երգի Միջազգային մրցույթի գրան-պրի մրցանակակիր (Շվեդիա, Կարլսխամն)։
1985 թվական — Իրինան թողնում է Օլեգ Լունդստրեմի ղեկավարած ջազային նվագախումբը և սկսում է աշխատել Մոսկվայի համերգային կազմակերպությունում, ստեղծում է «Ստիմուլ-Բենդ» խումբը, որի հետ աշխատում է մինչ օրս։
1986 թվական — Երգչուհին դառնում է Սոպոտի Միջազգային երգի փառատոնի դափնեկիր և ստանում է հատուկ մրցանակ կատարողական վարպետության համար
1987 թվական — Ելույթ է ունենում «Տարվա երգ» հեռուստատեսային փառատոնում և ներկայացնում է «Карточный домик» երգը (Վ. Ռեզնիկոբ, Լ. Վինոգրադովա), թրը դառնում է դափնեկիր։
1988 թվական — Մասնակցում է երաժշտական մենամարտին Լարիսա Դոլինայի հետ «Երաժշտական ռինգ» ծրագրում։
1989 թվական — Ավարտում է Գնեսինի անվան Պետական մանկավարժական ինստիտուտի էստրադային ֆակուլտետի վոկալի բաժինը (Ի.Դ.Կոբզոնի դասարանը), Միջազգային հեռուստատեսային «Աստիճան դեպի Պառնաս» մրցույթի դափնեկիր է։
1994 թվական — «Տարվա երգ» փառատոնի եզրափակիչ փուլում Իրինան ստանում է հատուկ մրցանակ՝ «Ստեղծագործական անհատականության պահպանության համար»։
1995 թվական — Ելույթ է ունենում J. V. C.Միջազգային ջազի փառատոնում Նյու-Յորքում, «Լինկոլն Ցենտր»-ում Ռեյ Չարլզի և Սթիվի Ուանդերի հետ նույն բեմի վրա։
1996 թվական — Իրինա Օտիևան նշում է իր ստեղծագործական գործունեության 20-ամյակը։
1996 թվական — Դուրս է գալիս երգչուհու «Քսան տարի սիրո մեջ» ձայնասկավառակը։ Ալբոմում ընդգրկված են 1979-ից 1995 թվականներին կատարած երգերը։
1997 թվական — Իրինա Օտիևային տրվում է «Ռուսաստանի վաստակավոր արտիստ»-ի կոչում։
1999 թվական — Մասնակցում է երաժշտական մենամարտին Սոսո Պավլիաշվիլիի հետ «Երաժշտական ռինգ» ծրագրում։
2001 թվական — Իրինան պարգևատրվում է «Հայրենիքի Վերածնունդ» մեդալով և նրան վերադարձվում է ազնվականի տիտղոսը։
2003 թվական — Ընդունվում է «Յաբլոկո» կուսակցության շարքերը։
2006 թվական — Իրինան դասավանդում է վոկալ Գնեսինի անվան երաժշտական ակադեմիայի նորաբաց էստրադային-ջազային ցերեկային բաժնում։
2008 թվական, սեպտեմբեր — մասնակցում է «Սուպերսթար 2008»։


== Ընտանիք ==
Հայրը՝ Ադոլֆը, վիրաբույժ, օնկոլոգ
Մայրը՝ Ելենան, բժշկուհի
Ավագ քույրը՝ Նատալյան, բժշկուհի
Դուստրը՝ Զլատա Ալեքսեևնա Օտիևա (ծնվել է 1996 թվականի մարտի 19-ին)


== Ծանոթագրություններ ==


== Արտաքին հղումներ ==
Իրինա Օտիևայի պաշտոնական կայք
Իրինա Օտիևայի կենսագրությունը Archived 2018-02-28 at the Wayback Machine.
Իրինա Օտիևան  twitter-ում